ลุ้นตัวโก่งเศรษฐกิจไทยโต 2.8% สศค.หวังพึ่งมาตรการรัฐท้ายปี
ผวามูลค่าส่งออกชะลอต่อเนื่อง,นายวุฒิพงศ์ จิตตั้งสกุล รองผู้อำนวยการสำนักงานเศรษฐกิจการคลัง (สศค.) ในฐานะรองโฆษก สศค. กล่าวว่า เศรษฐกิจไทยในปี 2562 ,ที่ สศค.ประเมินว่าจะเติบโต 2.8% นั้นเป็นไปค่อนข้างยาก โดยคงต้องติดตามภาคการส่งออกว่าจะเป็นไปตามที่ สศค.คาดการณ์ไว้ว่าจะติดลบ 2.5% หรือไม่ โดยหากอยากให้เศรษฐกิจทั้งปีเติบโตถึง 2.8% เศรษฐกิจไทยไตรมาส 4 จะต้องเติบโตถึง 3% เศรษฐกิจไทยปีนี้ถึงจะมีลุ้น ,ขณะนี้ตัวเลขการบริโภคภายในประเทศดีขึ้น และมาตรการที่รัฐบาลออกมาล่าสุดจะส่งผลดีต่อเศรษฐกิจในช่วงท้ายปี ดังนั้น ถ้าการส่งออกในช่วงที่เหลือของปีไม่ได้หดตัวไปมากกว่าที่ประเมินไว้ น่าจะทำให้เศรษฐกิจในปีนี้เติบโตได้ถึง 2.6-2.8% ทั้งนี้หากจะให้เศรษฐกิจโต 2.6% เท่าที่สภาพัฒนาการเศรษฐกิจและสังคมแห่งชาติ (สศช.) ประเมินไว้ว่าจะโต 2.6% เศรษฐกิจภาพรวมในไตรมาส 4 ต้องโตถึง 2.8% เนื่องจาก 3 ไตรมาสที่ผ่านมาโตแค่ 2.5%,ในช่วงที่เหลือของปีต่อเนื่องไปจนถึงต้นปีหน้าจะมีเม็ดเงินจากมาตรการกระตุ้นเศรษฐกิจล่าสุดเข้าสู่ระบบเศรษฐกิจไทยประมาณ 80,000 ล้านบาท โดยเป็นเงินจากการพักหนี้สมาชิกกองทุนหมู่บ้าน 50,000 ล้านบาท และเงินจากธนาคารเพื่อการเกษตรและสหกรณ์การเกษตร (ธ.ก.ส.) เพื่อช่วยเหลือเกษตรกรผู้ปลูกข้าว ผ่านโครงการช่วยเหลือค่าเก็บเกี่ยวและปรับปรุงคุณภาพข้าว ปีการผลิต 2562/63 จำนวน 27,000-28,000 ล้านบาท,สำหรับภาวะเศรษฐกิจในเดือน ต.ค. พบว่า ได้รับแรงสนับสนุนจากการบริโภคภายในประเทศ สะท้อนจากการจัดเก็บภาษีมูลค่าเพิ่ม(แวต) ภายในประเทศขยายตัวถึง 6% และจำนวนนักท่องเที่ยวต่างประเทศที่ขยายตัวถึง 12.5% สูงสุดในรอบ 19 เดือน อย่างไรก็ตาม เศรษฐกิจไทยยังคงได้รับผลกระทบจากเศรษฐกิจภายนอกประเทศ ส่งผลให้มูลค่าการส่งออกสินค้ายังคงชะลอตัว ส่วนเสถียรภาพของเศรษฐกิจไทยอยู่ในเกณฑ์ดี ขณะที่เงินเฟ้อทั่วไปอยู่ที่ 1% ต่อปี อัตราการว่างงานอยู่ที่ 0.9% และสัดส่วนหนี้ต่อผลิตภัณฑ์มวลรวมในประเทศ (จีดีพี) ยังต่ำแค่ 41.1%.
นายวุฒิพงศ์ จิตตั้งสกุล รองผู้อำนวยการสำนักงานเศรษฐกิจการคลัง (สศค.) ในฐานะรองโฆษก สศค. กล่าวว่า เศรษฐกิจไทยในปี 2562 ที่ สศค.ประเมินว่าจะเติบโต 2.8% นั้นเป็นไปค่อนข้างยาก
วุฒิพงศ์ จิตตั้งสกุล,มูลค่าส่งออก,เศรษฐกิจไทย,เศรษฐกิจโต,ภาวะเศรษฐกิจ,เก็บภาษีมูลค่าเพิ่ม,จีดีพี